Právo a manažment v zdravotníctve / Ročník 2014 / Vydanie 3/2014
Výber z legislatívy
 Publikované:  22. 3. 2014         
 URL článku:  https://www.pravovzdravotnictve.sk/sk/casopis/pravo-a-manazment-v-zdravotnictve/vyber-z-legislativy.m-524.html

V Zbierke zákonov SR vyšlo:

Vyhláška Ministerstva zdravotníctva SR č. 44/2014 Z. z., ktorou sa ustanovujú podrobnosti o postupe, metódach, okruhu spravodajských jednotiek a lehotách hlásení pri zisťovaní udalostí charakterizujúcich zdravotný stav populácie a ich charakteristiky.
Vyhláška nadobudla účinnosť 1. marca 2014.
Oznámenie Ministerstva zdravotníctva SR č. 53/2014 Z. z. o vydaní výnosu, ktorým sa mení a dopĺňa výnos Ministerstva zdravotníctva SR zo 17. septembra 2010 č. 12422/2010-OL, ktorým sa ustanovujú minimálne štandardy pre špecializačné študijné programy, minimálne štandardy pre certifikačné študijné programy a minimálne štandardy pre študijné programy sústavného vzdelávania a ich štruktúra v znení neskorších predpisov.
Výnos nadobudol účinnosť 1. marca 2014.
Vyhláška Ministerstva zdravotníctva SR č. 56/2014 Z. z., ktorou sa ustanovujú podrobnosti o poučení, ktoré predchádza informovanému súhlasu pred vykonaním sterilizácie osoby a vzory informovaného súhlasu pred vykonaním sterilizácie osoby v štátnom jazyku a v jazykoch národnostných menšín.
Vyhláška nadobudla účinnosť 1. apríla 2014.
Zdroj: www.zbierka.sk